b"\n_START_ARTICLE_\nVirginia E. Walker Broughton\n_START_SECTION_\nVida\n_START_PARAGRAPH_\nVirginia Walker va n\xc3\xa9ixer com a esclava l'1 de mar\xc3\xa7 de 1856, a Nashville, Tennessee i els seus pares eren Nelson i Eliza Smart. L'amo del seu pare li va permetre que treball\xc3\xa9s per a guanyar diners que li permet\xc3\xa9s pagar per la llibertat de la seva fam\xc3\xadlia. Despr\xc3\xa9s d'obtenir la llibertat, Nelson Walker estudiar dret i va esdevenir advocat._NEWLINE_A inicis del 1867, Broughton fou una de les primers estudiants que van estudiar a la Universitat Fisk (que en aquells moments oferia classes d'educaci\xc3\xb3 prim\xc3\xa0ria i de graus superiors), on va estudiar magisteri. El 1875, Broughton es va graduar en honors i va aconseguir les credencials de mestra. El 1878 tamb\xc3\xa9 va obtenir un m\xc3\xa0ster en educaci\xc3\xb3 a Tisk.  Broughton, jutament amb James Dallas Burrus i John Houston Burrus foren els primers negres que es van graduar en una universitat al sud de la L\xc3\xadnia Mason-Dixon._NEWLINE_Broughton va comen\xc3\xa7ar a ensenyar en escoles p\xc3\xbabliques de Memphis, Tennessee. El 1887 va comen\xc3\xa7ar a ensenyar al B.B.N.& I Institute de Memphis. A aqu\xc3\xad va comen\xc3\xa7ar a treballar com a missionera. L'agost de 1902 va ser elegida com secret\xc3\xa0ria de la Woman's State Convention of Tennessee per la convenci\xc3\xb3 baptista nacional._NEWLINE_Walker es va casar amb Julius A. O. Broughton Sr., amb qui van tenir cinc fills: Elizabeth, Emma, Selina, Virginia, i Julius, Jr._NEWLINE_El 21 de setembre de 1934 va morir degut a complicacions de diabetis que patia. El seu marit havia mort el 4 de desembre de 1930.."